CELEX: E2021P0004
Language: sk
Date: 2021-07-09 00:00:00
Title: Žaloba spoločnosti SÝN hf. podaná 9. júla 2021 proti Dozornému úradu EZVO (Vec E-4/21) 2021/C 343/10

26.8.2021   
            
            
               SK
            
            
               Úradný vestník Európskej únie
            
            
               C 343/29
            
         
      Žaloba spoločnosti SÝN hf. podaná 9. júla 2021 proti Dozornému úradu EZVO
      (Vec E-4/21)
      (2021/C 343/10)
      Spoločnosť SÝN hf., ktorú zastupuje Dóra Sif Tynes, advokátka, ADVEL, Kalkofnsvegur 2, 101 Reykjavík, Island, podala 9. júla 2021 na Súd EZVO žalobu proti Dozornému úradu EZVO.
      Spoločnosť SÝN hf. žiada Súd EZVO, aby:
      
                  1.
               
               
                  zrušil rozhodnutie Dozorného úradu EZVO č. 023/21/COL z 26. marca 2021 o pomoci spoločnosti Farice ehf. na investície do tretieho podmorského kábla;
               
            
                  2.
               
               
                  nariadil Dozornému úradu EZVO zaplatenie všetkých trov konania.
               
            Právna a skutková podstata veci a právny základ žaloby:
      
                  —
               
               
                  Sýn (ďalej len „žalobca“) je spoločnosť v oblasti elektronických komunikácií a médií, ktorá pôsobí na všetkých telekomunikačných a vysielacích trhoch na Islande, so sídlom na adrese Suðurlandsbraut 8 v Reykjavíku. Korene spoločnosti siahajú k založeniu spoločností Íslandssími hf. a Tal hf. koncom 90. rokov po liberalizácii poskytovania telekomunikačných služieb na Islande. Žalobca poskytuje komplexné elektronické komunikačné služby vrátane služieb dátových centier pod obchodnou značkou Vodafone na základe partnerskej dohody so spoločnosťou Vodafone Group plc.
               
            
                  —
               
               
                  Spoločnosť Farice hf. zriadili v roku 2002 islandské a faerské subjekty s cieľom pripraviť, vybudovať a prevádzkovať podmorský elektronický komunikačný káblový systém zabezpečujúci medzinárodné prepojenie medzi Islandom, Faerskými ostrovmi a Spojeným kráľovstvom.
               
            
                  —
               
               
                  Predmetom tejto žaloby je zrušenie rozhodnutia Dozorného úradu EZVO č. 023/21/COL (ďalej len „napadnuté rozhodnutie“). Napadnuté rozhodnutie bolo prijaté 26. marca 2021 v nadväznosti na oznámenie islandských orgánov z 23. marca 2021.
               
            
                  —
               
               
                  Žalobca navrhuje zrušenie napadnutého rozhodnutia z dôvodu, že Dozorný úrad EZVO:
                  
                              —
                           
                           
                              porušil svoju povinnosť začať formálne vyšetrovacie konanie podľa článku 1 ods. 2 časti I protokolu 3 k Dohode medzi štátmi EZVO o zriadení dozorného úradu a súdu (ďalej len „Dohoda o dozore a súde“), keďže musel mať pochybnosti o zlučiteľnosti opatrenia s Dohodou o EHP,
                           
                        
                              —
                           
                           
                              porušil svoje povinnosti podľa článku 16 Dohody o dozore a súde, pokiaľ ide o uvedenie primeraných dôvodov.